CELEX: 62018TN0547
Language: lt
Date: 2018-09-14 00:00:00
Title: Byla T-547/18: 2018 m. rugsėjo 14 d. pareikštas ieškinys byloje Teeäär / ECB

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/84
            
         
      2018 m. rugsėjo 14 d. pareikštas ieškinys byloje Teeäär / ECB
      
      (Byla T-547/18)
      (2018/C 427/111)
      Proceso kalba: anglų
      
         Šalys
      
      
         Ieškovas: Raivo Teeäär (Talinas, Estija), atstovaujamas advokatės L. Levi
      
         Atsakovas: Europos Centrinis Bankas (ECB)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. vasario 27 d. ECB vykdomosios valdybos sprendimą, kuriuo buvo atmestas ieškovo prašymas paremti perėjimą prie karjeros ne ECB,
               
            
                  —
               
               
                  prireikus panaikinti 2018 m. liepos 3 d. Vykdomosios valdybos sprendimą atmesti ieškovo specialią apeliaciją dėl 2018 m. vasario 27 d. Vykdomosios valdybos sprendimo,
               
            
                  —
               
               
                  priteisti ieškovui materialinės žalos, kurią jis tariamai patyrė ir kurią sudaro finansinis paramos keičiant profesinę veiklą paketas – 101 447 EUR, atlyginimą, pridėjus ECB pagrindinių refinansavimo operacijų metinę palūkanų normą, padidintą 3 procentiniais punktais.
               
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas ECB personalo taisyklių 2.3.1 straipsnio pažeidimu dėl to, kad ši norma esą pažeidžia vienodo požiūrio principą ir proporcingumo principą; be to, ginčijamas sprendime yra padaryta akivaizdi vertinimo klaida.
               
            
                  2.
               
               
                  Antrasis ieškinio pagrindas grindžiamas ECB personalo taisyklių 2.3.1 straipsnio pažeidimu dėl to, kad ši norma esą diskriminuoja dėl amžiaus ir taip pažeidžia Europos Sąjungos pagrindinių teisių chartijos 21 straipsnį ir Direktyvos 2000/78 (1) 2 straipsnį ir 6 straipsnio 1 dalį.
               
            
                  3.
               
               
                  Trečiasis, subsidiarus, ieškinio pagrindas grindžiamas tuo, kad ginčijamas sprendimas yra neteisėtas dėl jame padarytos akivaizdžios vertinimo klaidos ir rūpestingumo pareigos pažeidimo.
               
            
                  4.
               
               
                  Ketvirtasis, subsidiarus, ieškinio pagrindas grindžiamas personalo taisyklių 2.3.1 straipsnio pažeidimu.
               
            
         (1)  2000 m. lapkričio 27 d. Tarybos Direktyva 2000/78/EB nustatanti vienodo požiūrio užimtumo ir profesinėje srityje bendruosius pagrindus (OL L 303, 2000, p. 16; 2004 m. specialusis leidimas lietuvių k., 5 sk., 4 t., p. 79).